Det ble avholdt styremøter nr. 06-15 i Momarken-selskapene 25-06 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 25.
* Referat fra frokostmøte med Momarken-trenerene 04-06.
* Referat fra DS-møte med daglige ledere og NR 24-06.
* Referat fra info-møte 22-06 om planene for utvidelse av fengslet fra dagens 17 plasser til 96.
* Informasjon om hotell planene på Brennemoen og i Askim.

Orienteringen ble tatt til etterretning.

Regnskapsrapport pr mai.

Forhåndsutsendt rapport ble kommentert av daglig leder. Rapporten med kommentarer ble tatt til etterretning.

Prosjekt banedrift – ny banestruktur.

Daglig leder refererte fra DS-møtet 24-06 hvor fungerende leder av styringsgruppen Svein Ystenes redegjorde for forslaget. Daglig leder hadde utarbeidet et notat med faktainformasjon og tilhørende strategi for Momarkens håndtering av saken framover.

Styret gjorde grundige drøftelser og konkluderte med at vi må fortsette faktainnsamling, gjennomføre konsekvensanalyser samt utforme strategi.

Folkehesten 2016.

Administrasjonen hadde laget en tilråding og styret fattet, i tråd med denne, enstemmig vedtak om deltakelse.

Lønnsregulering daglig leder.

Styret fattet enstemmig vedtak om regulering på 2.7 % i samsvar med årets oppgjør i privat og statlig sektor og mente samme regulering burde gjelde også for øvrige ansatte.

Eventuelt.

Styret ønsket at bruken av udisponerte Oaks-midler taes opp på styremøte før proposisjoner for Oaks 2016 utformes.